สุวนันท์ ปุณณกันต์

สุวนันท์ ปุณณกันต์ (สกุลเดิม: คงยิ่ง; เกิด 22 กรกฎาคม พ.ศ. 2521) ชื่อเล่น กบ เป็นนักแสดงและพิธีกรที่มีชื่อเสียงของไทย เธอได้ชื่อว่าเป็น "นางเอกยอดนิยมเบอร์ 1" ซึ่งได้รับฉายามากมาย ไม่ว่าจะเป็น "นางเอกตลอดกาล" หรือ "นางเอกขวัญใจมหาชนตลอดกาล" หรือ "ดาวค้างฟ้า" หรือ "ราชินีเรตติ้ง" และ "ตำนานนางเอกของเมืองไทย"
ประวัติ.
กบ สุวนันท์ เกิดเมื่อวันที่ 22 กรกฎาคม พ.ศ. 2521 ที่โรงพยาบาลศิริราช มีบิดาชื่อ นายอำนวย คงยิ่ง (เสียชีวิตแล้ว) ซึ่งเป็นชาวนครศรีธรรมราช อดีตอาจารย์สอนพละโรงเรียนวัดบึงทองหลาง ลาดพร้าว 101 มีมารดาชื่อ นางอุบลรัตน์ คงยิ่ง มีน้องชาย 1 คน
กบ สุวนันท์ เริ่มต้นเข้าสู่วงการบันเทิงจากการแสดงละครพื้นบ้าน จักร ๆ วงศ์ ๆ โดยรัมภา ภิรมย์ภักดี (หรือภาวิต นักเขียนบทโทรทัศน์) เป็นผู้ชักชวนเข้ามาแสดงละครจักร ๆ วงศ์ ๆ จากนั้นเธอได้แสดงละครโทรทัศน์หลังข่าวเรื่องแรก คือ "ผยอง" 
หลังจากนั้น โด่งดังจากบทบาท “ดาวพระศุกร์” ที่เรียกน้ำตาคนดูได้ทั่วประเทศ ซึ่งละครเรื่องนี้ทำเรตติ้ง 38 (สูงสุดเป็นอันดับที่ 2 ในประวัติศาสตร์ละครไทย) ส่งให้เธอนั้นคว้าใจประชาชนไปได้และ กำเนิดคู่ขวัญของเธอ คือ "หนุ่ม ศรราม เทพพิทักษ์" ทันที จากความดังของเรื่องนี้ส่งผลให้ สุวนันท์ คงยิ่ง ขึ้นทำเนียบนางเอกยอดนิยมคนใหม่ของประเทศไทยนับแต่นั้นมา จากนั้น เธอมีผลงานการันตีความสามารถของเธอด้วยละครที่ตามมาอีกมากมาย อาทิ สายโลหิต ทำเรตติ้ง 32 (สูงสุดเป็นอันดับที่ 4) , ด้วยแรงอธิษฐาน, ทัดดาวบุษยา เรตติ้ง 30 (สูงสุดเป็นอันดับที่ 5) , ลูกไม้ไกลต้น , ตะวันทอแสง, ลูกตาลลอยแก้ว สวรรค์เบี่ยง , เดือนเดือด , คุณพ่อรับจ้าง , หลงเงาจันทร์ , นางทาส , ศิลามณี , เรือนซ่อนรัก และ บาปรัก เป็นต้น
ใน พ.ศ. 2546 แท็บลอยด์จากประเทศกัมพูชารายงานว่า สุวนันท์ คงยิ่ง ให้การสัมภาษณ์ โดยอ้างว่านครวัดเป็นของประเทศไทย ภายหลังข้อกล่าวหานี้ถูกพบว่าไม่มีมูล นั่นทำให้เกิดเหตุจลาจลในพนมเปญ พ.ศ. 2546 และทำให้สถานทูตไทยประจำประเทศกัมพูชาถูกทำลาย
การศึกษา.
เรียนชั้นประถมศึกษาที่โรงเรียนทรงวิทย์ศึกษา เรียนต่อระดับมัธยมศึกษาที่โรงเรียนบดินทรเดชา และได้รับปริญญานิเทศศาสตรบัณฑิต จากคณะนิเทศศาสตร์ สาขาการโฆษณา มหาวิทยาลัยรังสิต โดย กบ สุวนันท์ คงยิ่ง ได้รางวัลเกียรตินิยมอันดับ 2
ชีวิตครอบครัว.
กบ สุวนันท์ ได้จัดงานฉลองมงคลสมรส กับดนุพร ปุณณกันต์ อดีตดารานักแสดง ที่ผันตัวไปเป็นนักการเมือง หลังจากที่คบหาดูใจกันมานานกว่าสิบปี โดยงานจัดขึ้นเมื่อวันที่ 9 มกราคม 2552 ที่โรงแรม เซ็นทารา แกรนด์ แอท เซ็นทรัลเวิลด์ ปัจจุบันมีบุตร-ธิดาด้วยกันทั้งหมด2คนชื่อ ปุณณดา ปุณณกัณต์ (ณดา) เกิดเมื่อวันที่ 22 พ.ศ. 2554 ( ปี) และ ปุณณดล ปุณณกัณต์ (ณดล) เกิดเมื่อวันที่ 6 พ.ศ. 2557 ( ปี)
ผลงานเพลง.
อัลบั้มพิเศษ.
แกรมมี่ ฮอตโหวต 5 (พ.ศ. 2537) (CD, เทปคาสเซ็ท)
 รวมเพลงประกอบละคร คือหัตถาครองพิภพ (พ.ศ. 2538) (CD, เทปคาสเซ็ท)
 รวมมิวสิกวิดีโอคาราโอเกะเพลงละคร ชุดที่ 2 (พ.ศ. 2539) (VHS Karaoke)
 รวมฮิต เพลงละคร ชุดที่ 1 (พ.ศ. 2540) (CD, เทปคาสเซ็ท)
 แชมป์เพลงละคร 3 (พ.ศ. 2541) (CD, เทปคาสเซ็ท และVHS Karaoke)
 100 best original soundtracks 6 (พ.ศ. 2545) (CD, เทปคาสเซ็ท และVCD Karaoke)
อัลบั้มประกอบละคร.
Kob Sunshine Day (พ.ศ. 2545) (VCD Karaoke)
ผลงานด้านกีฬา.
ปี พ.ศ. 2544 เข้าร่วมการแข่งขัน SKATE ASIA ที่ประเทศฮ่องกง ระหว่างวันที่ 12-18 สิงหาคม 2544
ในระดับฟรีสไตล์ 2 ลงแข่งขันทั้งหมด 7 ประเภท ได้รับ 5 เหรียญทอง 2 เหรียญเงิน
ต่อมาปี พ.ศ. 2545 เข้าร่วมการแข่งขัน SKATE ASIA ที่ประเทศไทย ณ ลานสเก็ตน้ำแข็งเวิลด์ไอซ์สเก็ตติ้ง เวิลด์เทรดเซ็นเตอร์
ระหว่างวันที่ 18-24 สิงหาคม 2545 ระดับฟรีสไตล์ 4 ลงแข่งขันทั้งหมด 6 ประเภท
ได้รับ 5 เหรียญทอง 1 เหรียญเงิน